Μουστοκούλουρα με τζίντζερ
Η συνταγή αυτή βγάζει τραγανά μουστοκούλουρα. Το τζίντζερ ταιριάζει με τα υλικά της συνταγής απρόσμενα καλά και κάνει τα μουστοκούλουρα έξτρα μυρωδάτα.
2 1⁄2 ποτήρια* ελαιόλαδο, 2 ποτήρια μούστος, «κομμένος», έτοιμος για χρήση (τον βρίσκουμε το διάστημα του τρύγου, σε κάβες, οινοποιεία και αρκετά παντοπωλεία) ή 2 ποτήρια πετιμέζι αραιωμένο με νερό ως εξής: γεμίζουμε το κάθε ποτήρι μέχρι τα 2 εκ. με πετιμέζι και έπειτα απογεμίζουμε με νερό, 2 1⁄2 ποτήρια ζάχαρη κρυσταλλική , 1 γεμάτο κουτ. γλυκού τριμμένο φρέσκο τζίντζερ, 2 κιλά αλεύρι για όλες τις χρήσεις , 1 κουτ. γλυκού μαγειρική σόδα, 1 κουτ. γλυκού κανέλα σε σκόνη , 1/2 κουτ. γλυκού γαρίφαλο σε σκόνη, 1/2 κουτ. γλυκού τζίντζερ ξερό, σε σκόνη
Για να φτιάξουμε μουστοκούλουρα με τζίντζερ αρχικά βάζουμε στον κάδο του μίξερ, το ελαιόλαδο, τον μούστο (ή το αραιωμένο πετιμέζι), τη ζάχαρη και το φρέσκο τζίντζερ και χτυπάμε πολύ καλά με το σύρμα, μέχρι η ζάχαρη να διαλυθεί σχεδόν όλη.Σε άλλο μπολ ανακατεύουμε το αλεύρι με τη σόδα, την κανέλα, το γαρίφαλο και το ξερό τζίντζερ.Ρίχνουμε σταδιακά το στεγνό μείγμα στο υγρό, ανακατεύοντας.Σταδιακά, όσο θα προσθέτουμε τα αλεύρια, το μείγμα θα σφίγγει και θα το ζυμώνουμε με τα χέρια μας ή με τον γάντζο του μίξερ. Το ζυμάρι πρέπει να είναι μαλακό και με λαδωμένη υφή, όπως ακριβώς των μελομακάρονων. Ίσως δεν χρειαστεί να ρίξουμε όλο το στεγνό μείγμα.Προθερμαίνουμε τον φούρνο στους 180°C. Στρώνουμε με λαδόκολλα δύο μεγάλα ταψιά.Παίρνουμε ένα κομμάτι ζύμης όσο ένα καρύδι, το πλάθουμε σε μπαστουνάκι λεπτό και τυλίγουμε σε κουλουράκι, Συνεχίζουμε με το υπόλοιπο ζυμάρι.Τα αραδιάζουμε στα ταψιά σε απόσταση λίγων εκατοστών μεταξύ τους, γιατί με το ψήσιμο φουσκώνουν και απλώνουν.Ψήνουμε για περίπου 40 λεπτά. Ξεφουρνίζουμε και αφήνουμε τα μουστοκούλουρα με τζίντζερ να κρυώσουν.
Αλεύρι (ζύμες),Ζάχαρη